         Аудандық Қоғамдық кеңестің
         IX-отырысының хаттамасы

           Шонжы ауылы                                                                          07.08.2026 жыл

           Төрағалық еткен 
           Аудандық қоғамдық кеңестің төрағасы                             Р.Гаитов
           Хатшы                                                                                        А. Курванбай кызы


		«Қоғамдық Кеңестер туралы» Қазақстан Республикасының 2015 жылғы         2 қарашадағы заңының 23 бабының 1 тармағына сәйкес аудандық Қоғамдық кеңестің отырысы 2026 жылғы 7 тамызында, сағат 10:00 да аудан әкімінің мәжіліс залында өткізілді.

Қатысқандар: 
		   Қоғамдық кеңестің мүшелері (11 мүше);
		   Жауапты бөлім және мекеме басшылары,
                 Алғашқы әскери даярлық пәні мұғалімдері,
		   БАҚ өкілдері.

Қоғамдық кеңес мүшесі Бекмұханбетов Құралбек Ахметбаевичтің өз өтініші негізінде Қоғамдық кеңес құрамынан шығуына байланысты, оның орнына резервтік тізімдегі Сыдықов Бақытты Қоғамдық кеңес мүшесі ретінде тағайындалды.

Күн тәртібінде:
1. Ұйғыр аудандық қорғаныс істері жөніндегі бөлімнің атқарған жұмыстары туралы (Хабарламашы-Ұйғыр ауданының  қорғаныс істері жөніндегі бөлімі басшысының у.м.а. аға лейтенант Әлекенов Бақтұр Тұманғалиұлы);
2. Тиірмен ауылдық округінің Тиірмен және Ұзынтам ауылының көшелеріне атау беру туралы» ауылдық округ әкімінің шешімінің жобасына қорытынды беру туралы (Хабарламашы-Тиірмен ауылдық округінің әкімі Насыров Миршад Мирзағулұлы);
3.  Ұйғыр аудандық Қоғамдық кеңесінің ұйымдастыру мәселелерін талқылау (Хабарламашы-Қоғамдық кеңестің төрағасы Гаитов Рустем Абдузаитұлы).

      	Тыңдалды: Ұйғыр ауданының  қорғаныс істері жөніндегі бөлімі басшысының у.м.а. аға лейтенант Әлекенов Бақтұр Тұманғалиұлы
        (Баяндама қоса тіркеледі)
Сұрақ-Р.Сартолова-(Қоғамдық кеңес мүшесі):Ауданымыздың шекаралық аумақта орналасқанын ескере отырып, мерзімді әскери қызметке шақыру мәселесіне ерекше назар аудару қажет. Биылғы жалпы мерзімді әскери қызметке шақыру көрсеткіштерінің кейбір елді мекендерде, атап айтқанда Қалжат және Кіші Дихан ауылдарында төмен болуының себептері қандай?
Жауап-Мерзімді әскери қызметке шақыру кезінде азаматтардың тұрғылықты мекенжайларын анықтау және оларды шақыру комиссиясына уақытылы жеткізу барысында бірқатар қиындықтар туындауда. Азаматтардың нақты тұрғылықты жерінде болмауы, мекенжайының өзгеруі және байланысқа шықпауы шақыру жұмыстарына кері әсерін тигізуде, аталған мәселелерді шешу мақсатында жергілікті полиция бөлімдерімен бірлесіп, азаматтардың тұрғылықты мекенжайларын анықтау, әскери есепке алу және шақыру жұмыстары бойынша тиісті жұмыстар жүргізілуде.
Сұрақ-Н.Аубатыров-(Алғашқы әскери даярлық пәні мұғалім): Жоғары сынып оқушыларына алғашқы әскери дайындық пәні бойынша теориялық сабақтар жүргізілгенімен, практикалық сабақтарды толыққанды өткізуге қажетті материалдық-техникалық құралдардың жеткіліксіздігі өзекті мәселе болып отыр. Атап айтқанда, мектептерде оқу-жаттығу мақсатында пайдаланылатын автомат макеттері және басқа да қажетті құралдар жеткіліксіз немесе мүлдем жоқ. Соның салдарынан оқушыларға қаруды бөлшектеу және қайта жинау сияқты практикалық дағдыларды тиісті деңгейде үйретуге мүмкіндік болмай отыр. Аталған мәселе ауданның білім бөлімі тарапынан бірнеше рет көтерілгенімен, қазіргі уақытқа дейін нақты шешімін таппай келеді. Осыған байланысты жоғары сынып оқушыларына алғашқы әскери дайындық бойынша практикалық сабақтарды сапалы өткізу мақсатында мектептерді қажетті оқу-жаттығу құралдарымен, оның ішінде автомат макеттерімен және пәнге қажетті материалдық-техникалық базамен қамтамасыз ету мәселесін шешу ұсынылды.
Сөйледі-Р.Гаитов-(Қоғамдық кеңес мүшесі): Ұйғыр ауданының Қорғаныс істері жөніндегі бөлімі басшысының міндетін атқарушы, аға лейтенант Қоғамдық кеңес отырысына тиісті деңгейде дайындалмай келген. Қоғамдық кеңес отырысына ауданның жауапты басшылары өз жұмыстары бойынша есеп беріп, қойылған сұрақтарға нақты жауап беруі тиіс екендігі алдын ала ескертілген болатын. Осыған қарамастан, жауапты басшылардың отырысқа қатыспауы Қоғамдық кеңес мүшелері тарапынан сынға алынды. Қоғамдық кеңес мүшелері тарапынан жауапты басшылардың отырысқа қатыспауын Қоғамдық кеңес жұмысына деген тиісті деңгейдегі жауапкершіліктің болмауы және Кеңес мүшелеріне деген құрметсіздік ретінде бағаланатыны айтылды. Мерзімді әскери қызметке шақыру мәселесі аудан үшін өзекті мәселелердің бірі болып табылатыны айтылды. Осыған байланысты аудандық Қорғаныс істері жөніндегі бөлімнің әскери шақыру жұмыстары бойынша есебі қанағаттанарлықсыз деп бағаланды. Сонымен қатар, аталған мәселені келесі Қоғамдық кеңес отырысында кеңейтілген түрде қарау, жауапты басшылардың толық қатысуын қамтамасыз ету және әскери шақыру жұмыстары бойынша нақты көрсеткіштер мен проблемаларды жан-жақты талқылау туралы шешім қабылданды.
Тыңдалды: Тиірмен ауылдық округінің әкімі Насыров Миршад Мирзағулұлы   (Баяндама қоса тіркеледі)
Тиірмен ауылдық округінің Тиірмен және Ұзынтам ауылдарындағы көшелерге атау беру туралы ауылдық округі шешімінің жобасы қаралып, Қоғамдық кеңес тарапынан оң қорытынды берілді.
	Тыңдалды: Қоғамдық кеңестің төрағасы Гаитов Рустем Абдузаитұлы (Баяндама қоса тіркеледі)
Қоғамдық кеңестің жұмысын жүйелеу және жетілдіру туралы 
[bookmark: _GoBack]Құрметті Қоғамдық кеңес мүшелері! Алдағы уақытта Қоғамдық кеңестің жұмысын жүйелеп, бір тәртіпке келтіруіміз қажет деп ойлаймын. Бұл – біздің жұмысымыздың сапасы мен халық алдындағы беделіміз үшін маңызды. Біріншіден, Қоғамдық кеңестің ресми бланкін және логотипін әзірлеп, барлық ресми құжаттарды бір үлгіде жүргізуді қолға алуымыз қажет. Екіншіден, Қоғамдық кеңестің атынан ресми хаттар мен басқа да құжаттарды жолдау мүмкіндігін қамтамасыз ету үшін ЭЦҚ кілтін рәсімдеу мәселесін шешейік.Үшіншіден, Қоғамдық кеңестің жұмыс тобын, атап айтқанда, WhatsApp тобын ретке келтіріп, топтың сипаттамасына Қоғамдық кеңестің жұмыс тәртібі мен негізгі ережелерін енгізіп, сол талаптарды барлығымыз сақтайық.Төртіншіден, Қоғамдық кеңестің Instagram және Facebook әлеуметтік желілеріндегі парақшаларын белсенді түрде дамытайық. Барлық Қоғамдық кеңес мүшелері парақшаларға тіркеліп, өз таныстарымызға таратып, аудан тұрғындарының назарын осы жұмысқа аударайық. Әлеуметтік желі арқылы атқарылып жатқан жұмыстарды ашық көрсетіп, халықтың ұсыныс-пікірлерін қабылдайық. Бұл Қоғамдық кеңестің халықпен кері байланысын күшейтіп, аудан тұрғындарының біз туралы кеңінен білуіне мүмкіндік береді. Бесіншіден, Қоғамдық кеңес туралы заң талаптарын қатаң сақтайық. Қоғамдық кеңес отырыстарына себепсіз қалмай қатысып, көтерілген мәселелерге жауапкершілікпен қарайық. Қоғамдық кеңес отырыстарын төрағамен қатар, комиссия мүшелері де белгіленген тәртіппен жүргізе алады. Сондықтан әрбір комиссия мүшесі өз жұмысына белсенді араласуы қажет. Осы уақытқа дейін Қоғамдық кеңес отырыстарында көптеген өзекті мәселелер көтерілді. Алайда кейбір мәселелер бойынша нақты нәтиже мен шешімге қол жеткізу деңгейі көңіл көншітпейді. Ендігі уақытта осы жағдайды өзгертейік. Әр мәселені көтеріп қана қоймай, оның орындалуын бақылап, нақты нәтижеге дейін жеткізуіміз керек. Бәріміз бірлесе отырып, Қоғамдық кеңестің жұмысын жаңа деңгейге көтерейік. Әрқайсымыз өз міндетімізге жауапкершілікпен қарап, белсенді жұмыс атқарайық. Біздің басты мақсатымыз – халықтың мәселесін тыңдау, заң аясында тиісті ұсыныстар енгізу және ауданымыздың дамуына өз үлесімізді қосу. Бірлікпен, ашықтықпен және жауапкершілікпен жұмыс істесек, Қоғамдық кеңестің жұмысының нәтижесі де болады.

Қоғамдық кеңестің төрағасы                                   Р.Гаитов
 Хатшы                                                                          А. Курванбай кызы




